**Oleksandr Yarmak** (ukraina keeles Олександр Валентинович Ярмак, sündinud 24. oktoobril 1991) on Ukraina Hiphop muusik. Yarmak esitab laule nii vene kui ukraina keeles. Tema laulude teemad ulatuvad huumorist ja armastusest sotsiaalse ebaõigluseni. Yarmak on ilmunud ka sarjas *Yak hartuvavsya Style*.

Karjäär
-------

2011. aasta suvel alustas Oleksandr oma lugude avaldamist VK-s (sotsiaalvõrgustik, sarnasus Facebookiga) ja hiljem avaldati need ka YouTube'is. Sama aasta detsembris avaldas ta oma esimese muusikavideo, mis sai ühe õhtuga üle 50 000 vaatamise ja kahe nädala jooksul miljoni vaatamise. 2012. aasta jooksul esitles Yarmak veel mitmeid edukaid muusikavideoid ja täispikka albumit. 2013. aastal toetas muusik proteste Pavlitšenko õiguste kaitseks ja kirjutas sellel teemal loo "Vabadus olla õiglane".

Olulist tähelepanu pööras Oleksandr ka otse esinemistele, külastades mitmeid Ukraina linnu.

2013. aastal tõusis laulu "Serdze pazana" muusikavideo YouTube'is vaadatavuse poolest kõigi venekeelsete artistide seas esimeseks, lisaks nimetas portaal "New Rap" muusikavideo "Aasta videoks". Samal aastal esitleti artisti teist albumit.

26. oktoobril 2013 käivitas telekanal "NLO" 24-osalise komöödia "Yak hartuvavsya Style", mis näitab Oleksandr Yarmaki elu ja arengut. 24. oktoobril 2014 ilmus sarja teine hooaeg.

Yarmak osales Euromaidani sündmustes ja vastasseisudes Hruševskõi tänaval. 2014. aasta veebruaris avaldas ta koos MC TOF-iga (Andri Tofetskõ) muusikavideo "22", mis ühendas edukalt patriootlikud laulusõnad ja hiphopi. Selle video jaoks kogus Yarmak Euromaidani sündmuste dokumentaalvideoid ja monteeris neid. Laul saavutas populaarsuse ja sai laialt tuntuks.

21. märtsil 2015 esitleti sotsiaalvõrgustikes kolmandat stuudioalbumit "Made in UA".

7. aprillil 2017 andis ta välja oma neljanda albumi "Restart", mis sisaldas 16 lugu. Eelkõige esimene ukraina keelne laul nimega "Tvoi snõ".

11. novembril 2017 tähistas Yarmak oma viit tegevusaastat, tehes esimese suure show Kiievi ühel suurimal kontserdiareenil STEREOPLAZA.

6. detsembril 2018, Ukraina relvajõudude päeval, avaldasid Yarmak ja Ukraina lauljatar Svitlana Tarabarova loo "VOIN", mis oli pühendatud Ukraina sõjaväele.

22. augustil 2021 avaldas ta video loole "Potriben žõvõm", mis on pühendatud Ukraina elavatele legendidele. Osalesid Serhi Žadan, Jevheni Janovõtš, Denõs Bihus, Oleksandr Položõnskõi, Oleh Mõkhailjuta (Fahot), Oleksandr Sõdorenko (Fozzy), Svitlana Tarabarova, Valerii Markus, Vitali Deineha, Maksõm Jermohhin, Žan Beleniuk ja Denõs Berintšjuk.

2022. aasta Venemaa sissetungi ajal Ukrainasse liitus Yarmak Ukraina maakaitsejõududega, mis on osa Ukraina relvajõududest.

Diskograafia
------------

| Album | Aasta | Formaat | Väljastaja |
| --- | --- | --- | --- |
| *YaSIutuba* (Ma olen YouTube-st) | 2012 | Album | Yarmak Music |
| *Vtoroi albom* (Teine album) | 2013 | Album | Yarmak Music |
| *Horod Svobodõ* (Stolnõi hradi album, Vabaduse linn) | 2014 | Album | Stolnõi hrad |
| *Made in UA* | 2015 | Album |  |
| *Restart* | 2017 | Album |  |
| *Red Line* | 2020 | Album |  |

Viited
------

1. ↑  Ярмак: путь из маленького городка к всеобщему признанию Mall:Webarchive // *Ветер*, Ноябрь 2015.
2. ↑  Yakovleva, Anna (26. veebruar 2022). "Будут защищать Украину. Хлывнюк, Ярмак и Задворный вступили в тероборону". *Obozrevatel*. Vaadatud 13. märtsil 2022.